226 T. THORELL 



Oculi ut in illa specie diximus, eo excepto quod oculi postici, 

 quum desuper inspicitur cephalothorax , a margine ejus spatio 

 separati videntur, quod oculi diametrum paene aequat. Sternum, 

 maxillae et labium fere ut in priore, maxillae tamen labio apice 

 truncato non duplo longiores. 



Mandibulae parum a mandibulis prioris differunt, paullo tamen 

 majores: cephalothorace paullo longiores sunt et conjunctae eum 

 latitudine paullo superant quoque. Plus 4.plo longiores sunt quam 

 latiores, porrectae, parallelae, supra planae et transversim ru- 

 goso-striatae ; desuper visae extus leviter et satis aequaliter 

 convexo-arcuatae sunt, ita ut paullo ante medium paullo la- 

 tiores evadant quam basi et apice, qui truncatus est et parum 

 latior quam basis; margo interior lateris superioris costa tenui 

 definitur, quae a basi ad medium recta est, dein vero paullulo 

 concavo-arcuata, quia mandibulae hic paullulo rotundato-excisae 

 sunt. Extus latus superius cum latere exteriore mandibulae 

 marginem sub-compressum superiorem-exteriorem format. A la- 

 tere visae praesertim supra libratae et rectae sunt mandibulae, 

 modo basi et apice, praesertim subter, convexo-angustatae. In ipso 

 apice, intus, dentem sat fortem obtusum gerit mandibula; dein, in 

 marginibus sulci unguicularis sinuati, sequuntur series dentium 

 duae, quarum altera (in margine inferiore lateris interioris) ex den- 

 tibus sex acuminatis intus, anteriora versus et paullo deorsum 

 directis constat: primus eorum sat parvus est, modo paullo pone 

 dentem illum apicalem locatus, reliqui magnitudine cito decre- 

 scentes et spatiis aequalibus disjuncti ; dens secundus magnus est, 

 dente apicali major, et spatio multo majore a primo quam a 

 tertio separatus. Series altera, in margine interiore lateris inferioris 

 mandibulae sita, ex dentibus circa septem minutissimis formata 

 est. Unguis, retro directus, longitudine est mandibulae, minus 

 gracilis , sinuatus , basi et apice fortiter incurvus , inter medium 

 et basin paullo recurvus, praeterea rectus. Palpi breves, man- 

 dibulis multo breviores. Pars femoralis circa triplo longior est 

 quam latior, pars patellaris parum, tibialis non longior quam 

 latior apice; pars tibialis, quae patellari paullo major est et a 

 basi ad apicem sensim paullo dilatata , apicem lateris exterioris 



